<classify> Kulwa Mzee -Dar es salaam MKURUGENZIwa Kampuni ya Jaruma General Supplies Ltd, Lucas Mallya na wenzake watano,wamesomewa upya mashtaka 23 ya uhujumu uchumi ikiwamo kukwepa kodi ya vileo,kuisababishia Serikali hasara zaidi ya Sh bilioni 31.48 na kutakatisha fedhahizo. Washtakiwahao walisomewa mashtaka hayo jana Mahakama ya Hakimu Mkazi Kisutu mbele yaHakimu Mkazi Mfawidhi, Godfrey Issaya. Akisomamashtaka, Wakili wa Serikali Mwandamizi, Wankyo Simon aliwataja washtakiwa kuwani Mallya, Happy Mwamugunda, Prochesi Shayo, Geofrey Urio, Mhasibu TunsubilegeMateni na Mkaguzi wa hesabu, Nelson Kahangwa. Katikashtaka la kwanza, washtakiwa wote wanadaiwa kati ya Januari 2015 na Januari 7,2020 jijini Dar es Salaam kwa pamoja waliongoza genge la uhalifu kwa nia yakupata faida. Inadaiwashtaka la pili hadi la saba yanamkabili Mallya ambaye anadaiwa Juni 3, 2019 Dares Salaam alighushi kutengeneza stempu ya ushuru akionyesha imetengenezwa naMamlaka ya Mapato Tanzania TRA wakati si kweli. Anadaiwaalitoa nyaraka hiyo ya kughushi TRA akionyesha ni halali wakati akijua si kwelina katika shtaka lingine inadaiwa Januari 7 mwaka huu, Changombe A Temeke, Darea Salaam alikutwa na rola 93 za stempu zenye thamani ya Sh 80,516,000 alizozichapishabila kibali cha Kamishna wa Mapato. Mshtakiwa Mallyaanadaiwa kati ya Januari 2016 na Desemba 31, 2019 Dar es Salaam, kwakutengeneza stempu hizo za kughushi, alisababisha hasara kwa Serikali ya Sh15,241,075,169, akikwepa kodi kiasi hicho cha fedha na shtaka la saba anadaiwakutakatisha kiasi hicho cha fedha huku akijua zinatokana na zao la kukwekakodi.  <topic>: kitaifa 